b'\n_START_ARTICLE_\nTrio Gu\xc5\xa1t\n_START_SECTION_\nO sastavu\n_START_PARAGRAPH_\nGu\xc5\xa1t na latinskom zna\xc4\x8di u\xc5\xbeitak. U Dalmaciji ta rije\xc4\x8d ima \xc5\xa1irok spektar zna\xc4\x8denja, pa zna\xc4\x8di i pi\xc4\x87e i hrana i dobra glazba..., zapravo sve ono u \xc4\x8demu Dalmatinci i ostali u\xc5\xbeivaju, odnosno gu\xc5\xa1taju._NEWLINE_Trio svoje korijene ima u splitskom KUD-u Filip Devi\xc4\x87 u \xc4\x8dijem su narodnom orkestru svirali \xc5\xbdelimir Dundi\xc4\x87 (bli\xc5\xbei ro\xc4\x91ak Alekse Dundi\xc4\x87a) i Rade Konstantinovi\xc4\x87. \xc5\xbdelimir je svirao violinu i mandolinu, a Rade harmoniku. Uz gitarista \xc5\xbdeljka Cvitanovi\xc4\x87a osnovali su trio 1982. i po\xc4\x8deli nastupati izvan KUD-a. Od 1983. nose ime "Trio Gu\xc5\xa1t". Gitaristi su se \xc4\x8desto mijenjali do 1989. kada im se pridru\xc5\xbeuje Gordan \xc5\xa0egvi\xc4\x87 koji postaje stalni \xc4\x8dlan tria. Sva trojica su glazbeno \xc5\xa1kolovani, a iskustvo su osim u KUD-ovim stjecali u raznim glazbenim sastavima, orkestru HNK-a..._NEWLINE_Izvode glazbu iz Hrvatske i okolnih zemalja, \xc5\xa1to im je dodatna kvaliteta i posebnost. Majstori su scenskog nastupa. {citat}"Gu\xc5\xa1t svira sve vrste popularne glazbe, a njihova posebnost le\xc5\xbei u \xc4\x8dinjenici \xc5\xa1to na dva na\xc4\x8dina interpetiraju glazbu. Prvi, elektri\xc4\x8dni, namijenjen je za izvo\xc4\x91enje prvenstveno plesne glazbe, a drugi je onaj akusti\xc4\x8dni, u\xc5\xbeivo. Njihova prepoznatljivost jest upravo \xc5\xbeiva svirka u kojoj do izra\xc5\xbeaja dolaze njihove zabavlja\xc4\x8dke sposobnosti, a time i neposredna komunikacija s publikom. Prilagodljivost razli\xc4\x8ditim nastupima neovisno o prostoru i vrsti publike ostavila je itekako dubok trag na njihovom repertoaru."_NEWLINE_Nastupili su na tridesetak festivala, gostovali diljem Europe, u Australiji, Sjevernoj i Ju\xc5\xbenoj Americi, Novom Zelandu, Singapuru, Japanu... Jedino u Africi nisu bili. Osim nastupa u\xc5\xbeivo nastupali su i na radijskim i televizijskim postajama u Nizozemskoj, Belgiji i Njema\xc4\x8dkoj._NEWLINE_Neki albumi su dostigli zlatno i platinasto izdanje.'